Christoph Stephan

Christoph Stephan (født 12. januar 1986 i Rudolstadt) er en tysk tidligere skiskytter.

Han debuterte i verdenscupen i 2006 i Kontiolax, der han ble nr. 56 på sprinten. Sine første poeng tok han i mars 2007 ved å bli nummer 16 på 20 km i Lahtis. En uke senere, under verdenscuparrangementet i Oslo, ble han nr. 11 på 20 km. 

Den første topp 10-plasseringen kom på Stephans fødselsdag i 2008, da han ble nummer 8 på sprinten i Ruhpolding. I begynnelsen av sesongen 2008/09 forbedret han besteresultatet til en 7.-plass i jaktstarten i Östersund. 

Karrierens høydepunkt kom 25. januar 2009 på fellesstarten i Antholz, der han gikk til topps i jaktstarten etter et spennende spurtoppgjør der hele åtte løpere var involvert. Han vant knepent foran østerrikeren Dominik Landertinger.

 Eksterne lenker 

 Christoph Stephans hjemmeside

Kategori:Tyske skiskyttere
Kategori:Deltakere for Tyskland under Vinter-OL 2010
Kategori:Skiskyttere under Vinter-OL 2010
Kategori:Deltakere for Tyskland under Vinter-OL 2014
Kategori:Skiskyttere under Vinter-OL 2014
Kategori:Personer fra Landkreis Saalfeld-Rudolstadt
Kategori:Fødsler i 1986
Kategori:Deltakere under VM i skiskyting 2009
Kategori:Deltakere under VM i skiskyting 2011